సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ధోనీ ఉండగానే.. కీపర్‌గా జట్టులోకి వస్తా..?
రాహుల్ ద్రవిడ్.. స్లిప్‌లో ఫీల్డింగ్ స్థానానికి మారిపోగా మూడు ఫార్మాట్లలో ధోని తనదైన మార్క్ కీపింగ్ నైపుణ్యంతో క్రికెట్ ప్రపంచాన్ని
TNN | Updated:
Mar 21, 2017, 05:51PM IST
భారత్ జట్టుకి దశాబ్దంపైగా వికెట్ కీపర్ కమ్ హిట్టర్ గురించి ఆలోచించే శ్రమ సెలక్టర్లకి కలిగించలేదు మాజీ కెప్టెన్ మహేంద్ర సింగ్ ధోని. 2004లో కీపర్&zwnj;గా అరంగేట్రం చేసిన ధోని.. తొలినాళ్లలోనే తన హిట్టింగ్&zwnj;తో జట్టులో సుస్థిర స్థానం సంపాదించగలిగాడు. అప్పటి వరకు వికెట్ కీపర్&zwnj;గా ఉన్న రాహుల్ ద్రవిడ్.. స్లిప్&zwnj;లో ఫీల్డింగ్ స్థానానికి మారిపోగా మూడు ఫార్మాట్లలో ధోని తనదైన మార్క్ కీపింగ్ నైపుణ్యంతో క్రికెట్ ప్రపంచాన్ని ఎన్నోసార్లు ఆశ్చర్యానికి గురిచేశాడు. అయితే ధోని తర్వాత జట్టులో కీపింగ్ బాధ్యతలు తీసుకునేదెవరు..? ఈ ప్రశ్నకి టెస్టుల్లో సాహా కొంతమేర సమాధానంగా నిలిచినా వన్డే, టీ20 ఫార్మాట్&zwnj;లో మాత్రం ఇప్పటి వరకు ఆ సత్తా ఉన్నా క్రికెటర్ భారత్&zwnj;లో కానరాలేదు. జూన్&zwnj;లో జరగనున్న ఛాంపియన్స్ ట్రోఫీ అనంతరం 35 ఏళ్ల ధోని ఏదైనా అనూహ్య నిర్ణయం (రిటైర్మెంట్) తీసుకుంటే.. అతని స్థానం ఎవరితో భర్తీ చేయాలో సెలక్టర్లకి పాలుపోవడం లేదు. అయితే తాజాగా ముగిసిన దేశవాళీ టోర్నీ &lsquo;విజయ్ హజారే ట్రోఫీ&rsquo;లో తమిళనాడుకు ఒంటిచేత్తో విజయాలు అందిస్తూ ఫైనల్లో విజేతగా నిలిపిన దినేశ్ కార్తీక్.. ధోనీస్థానంపై కన్నేసినట్లు తెలుస్తోంది. ఈ ట్రోఫీలో 704 పరుగులతో దినేశ్ కార్తీక్ టాప్ స్కోరర్&zwnj;గా నిలిచి సెలక్టర్లను ఆకర్షించాడు.
&lsquo;నేను అబద్ధం చెప్పడం లేదు. భారత్ జట్టులో చోటుకోసం ఇప్పటికీ నేను కలలు కంటున్నాను. అదే నా అంతిమ లక్ష్యం కూడా. రాష్ట్రం తరఫున ఆడే మ్యాచ్&zwnj;ల్లో సత్తాచాటితే.. భారత్ జట్టుకి ఎంపికవచ్చు కదా. నా బ్యాటింగ్ స్కిల్స్&zwnj;పై నాకు నమ్మకం ఉంది. కానీ మనకు దక్కాల్సిన అవకాశాల్లో మాత్రం పోటీ ఉంటుంది. వికెట్ కీపింగ్ చేయడాన్ని నేను చాలా ఇష్టపడతా. టాప్ ఆర్డర్&zwnj;లో బ్యాటింగ్ చేయగల సమర్థత నా అదనపు బలం&rsquo; అని దినేశ్ కార్తీక్ తన మనసులో మాట బయటపెట్టాడు. ధోనీ ఉండగానే.. వన్డే, టీ20 జట్టులోకి ప్రస్తుతం ఫామ్&zwnj;లో ఉన్న 31 ఏళ్ల దినేశ్ కార్తీక్&zwnj;ని తీసుకొచ్చే అవకాశాలపై సెలక్టర్లు ఆలోచిస్తున్నట్లు వార్తలు వస్తున్నాయి. ఒకవేళ ధోని 2019 ప్రపంచకప్ లోపే రిటైర్మెంట్ ప్రకటిస్తే.. అతనికి ప్రత్యామ్నాయం దినేశ్ కార్తీకేనని సెలక్టర్లు భావిస్తున్నారు. 2004లో టీమిండియాలోకి అరంగేట్రం చేసిన దినేశ్ కార్తీక్.. ధోని జోరుతో క్రమంగా జట్టుకి దూరమైపోయాడు. మరోవైపు యువ క్రికెటర్&zwnj; రిషబ్ పంత్ లాంటివారికి ధోని స్థానంలో అవకాశం ఇవ్వాలంటూ వాదనలు కూడా వినిపిస్తున్నాయి. టెస్టు ఫార్మాట్&zwnj;కి సాహా చక్కగా సరిపోతున్నా.. పరిమిత ఓవర్ల క్రికెట్లో మాత్రం అతను నిరాశపరుస్తున్నాడు.